11.கள்ளுடனே ஆடுகோழி கலந்துண்ணும் காளிதேவி  பள்ளர் எம்மைக் கண்டவுடன்  பயந்தோடிப் போவாளோ?  12. காப்பாற்றி நமையாளும் கடவுளரும் மக்களுள்ளே பார்ப்பார்கள் பறையரென்ற  பகுப்பேதும் வைத்ததுண்டோ?  13. கோவிலிலே தீட்டேறிக்  குடிபுகுமோ? குளிப்பவரின்  பாவமெல்லாம் கங்கையிலே  படிந்திடுமோ? கூறும் ஐயா!  14. தேவிருக்கும் கோயிலிலே  சென்றுநமக் காரம்செய்து  பாவமெல்லாம் போக்கில் எம்மைப்  பாரிடமும் தாங்காதோ?   15. பூவாரம் அணிந்தபிரான் பொன்னடிக்கீழ் நின்றெளியேம் தேவாரம் பாடில் அவர் செவிக்கின்பம் ஆகாதோ? 16. பாவிகளை ஈடேற்றிப் பதம் அளிக்கும் பரமசிவம்  கோவிலிலே எமைக்கண்டால்  குடிமுழுகிப் போய்விடுமோ?17.காணுதற்குக் கண்அளித்தகடவுளடி கண்டுதொழ வேணுமென்று மனிதருக்கும்  விருப்பமெழல் அதிசயமோ? 18. அண்டமெல்லாம் காக்கும் ஈசன்  ஆலயத்தில் மக்கள் எம்மைக் கண்டகண்ணைக் கழுவுவரோ? கருணைசெய்ய மாட்டாரோ? 19. தரும்உரு வாம் ஈசன் தமிழரையும் கண்டவுடன்  கருணைவிழி அடைப்பாரோ? கனல்விழியைத் திறப்பாரோ? 20. குற்றமிலா எமைக்கண்டு கோயிலையும் அடைக்கலாமோ? பெற்றவரைக் காணவரும் பிள்ளைகளைத் தடுப்பாருண்டோ? 21. ஆண்டவனைக் கண்டுதொழ ஆசைஎமக் கெழுந்திடாதோ? நீண்ட மரஞ்செடியோ? நாங்கள் நெடும்பாறை தானோ? ஐயா! 22. பத்தியொடு கோயில்சென்று பணிந்துபதம் பெறுவோமேல் முத்தியிடம் போதாமல் முழுமோசம் வந்திடுமோ?  23.வனத்தில்ஒரு மரமாக வளர்ந்தோமிலை, மானிடரின் இனத்தினிலே பிறந்த இடர் இனிப்போதும் போதும் ஐயா!24. தாகம் என்று வருபவர்க்குத் தண்ணீரை அளியாமல் ஆகமங்கள் ஓதிநிற்றல் அழகாமோ? அறமாமோ25. ஆலயத்திற் சென்றுதொழ ஆணையிடும் ஔவைமொழி ஞாலமிசை எங்களுக்கும் நன்மைதராப் புன்மொழியோ?26. ஆவுரித்துத் தின்பரேனும் அரனடிக்கீழ் அன்பர்எனில்தேவர்அவர் என்றுரைக்கும் திருமொழியும் வெறுமொழியோ?  (திருமொழி- அப்பர் தேவாரம்) 27. சாதியினால் குறைவில்லை தாழ்ந்தவரும் பத்தியினால் வேதியரிற் பெரியர் என விளம்புமொழி வீண்மொழியோ? 28. சண்டாளர் ஆனாலும் சக்கரத்தான் அடியவரேல்கொண்டாடத் தக்கார் எனக்கூறுவதும் பொய்ம்மொழியோ?கூறுவது: பிள்ளைப்பெருமாள் அய்யங்காரின் ‘அட்டப்பிரபந்தம்’. 29.சாவியிட்டுப் பூட்டுமிட்டுச் சந்நிதியில் காவலிட்டுத் தேவிருக்கும் கோயிலைநீர் சிறைச்சாலை ஆக்கலாமோ?  30. கல்லார்க்கும் கற்றவர்க்கும் களிப்பருளும் களிப்பினைநீர் பொல்லாதார் பொருளெனவே பூட்டிவைப்ப தழகாமோ? 31.நல்லார்க்கும் பொல்லார்க்கும் நலமளிக்கும் நலத்தினைநீர்கல்லாலே கோட்டைகட்டிக் கடுங்காவல் செய்யலாமோ? 32. காணார்க்கும் கண்டவர்க்கும் கண்ணளிக்கும் கண்ணுதலை வீணாக மூடிவைத்து விளங்காமற் செய்யலாமோ? 33. எல்லார்க்கும் வரமளிக்கும் எம்பெருமான் ஆலயங்கள் வல்லார்க்குச் சொந்தம்என வழக்காடல் முறையோ? ஐயா! 34. சாத்திரங்கள் கண்டறியோம் சரித்திரங்கள் படித்தறியோம் சூத்திரங்கள் செய்யாமல் துணைசெய்ய வேண்டும், ஐயா!  35. பதவியில்லை, பணமில்லை படிப்பேதும் இல்லை எமக்கு உதவிசெய்ய உங்களுக்கு உள்ளம் இரங்காதோ?ஐயா!36.வையகத்தில் ஏழைகளும்மானிடராய்ப் பிறந்துவிட்டோம்உய்யவழி தேடுகின்றோம் உதவிசெய்ய வேண்டும், ஐயா!37. வேண்டாத வாதம் இன்னும் விளைப்பீரோ? அடிகளையும் தீண்டாமைப் பேய்க்கு உயிரைத் தியாகமிடச் செய்வீரோ? (அடிகள் இங்குக் காந்தியடிகளைக் குறித்தது.)38. நாடாளக் குடியரசு நாடுவார் ஆலயத்தில்நீடாகத் தனிஅரசு நிலைநாட்டத் துணியலாமோ? 3. ஹரிஜனர்க்காக வருந்தல் ((“நினைப்பதெப்போது நெஞ்சே - ஈசன் பதத்தை நினைப்ப தெப்போது நெஞ்சே!” - எனும் மெட்டில் அமைந்த பாடல்.) 1. இந்தப் பிறப்பு வேண்டாம் - இதுவொழிய எந்தப் பிறப்பும் வரட்டும்! 2.நொந்த புண்ணிலேஎரி பந்தம் இடுவதுபோல் சந்ததம் ஹரிஜன நிந்தனைசெய்திடும்....(இந்தப்) 3. சாதி வெறியினால் வி- ரோதிக ளாகி மக்கள்  வீதி வருவதும் அ- நீதி என உரைக்கும்... (இந்தப்) 4. வழியில் விழுபவரைத் தழுவி யெடாது படு- குழியில் உருட்டிப் பெரும் பழியை நிதமும் தேடும்....(இந்தப்)  5. உண்ணீர் விரும்பி வீட்டை நண்ணி ஒருவன் நின்று கண்ணீர் விடினும் செம்பில்  தண்ணீர் அளித்திடாத....(இந்தப்)  6. முங்கிக் குளிக்கக் குளம்,தங்கி யிருக்க இடம் எங்கு மிலா தெளியர் பங்கப் படும் புவியில்....(இந்தப்)  7. ஈசன் அடி பணிய ஆசைவளர்ந்து வரும் நேசர் தமைத் தடையும் நீச நில மிதனில்...(இந்தப்)  8. இட்ட சகோ தரரை எட்ட விலக்கி நிதம் கட்ட மிகப்படுத்தும் துட்ட உலகு தனில்... (இந்தப்)  9. சண்டிக் குதிரை மேலே நொண்டித்துரை சவாரி கொண்டது போலும் வாழ்வு கண்டது போதும், ஐயா!....(இந்தப்) 4. தீண்டாதார் விண்ணப்பம் (ஆனந்தக் களிப்பு)